ABC Color

ABC Color (stiligita kiel abc COLOR kaj pli bone konata kiel abc) estas ĉiutaga gazeto el Paragvajo fondita en 1967. Ĝi estis la unua kolorpresita kaj nacie distribuita gazeto de la lando. La retejo de la gazeto, ABC Digital, estas la plej vizitata reta novaĵejo en la lando. La gazeto kaj ĝiaj filiigitaj amaskomunikiloj estas posedataj de la kompanio Editorial Azeta SA en Asunciono. 

Ĝi estas konsiderata kiel la registra gazeto de la lando. 

 Historio 
Komence, ĝi estis pozitive inklinita al la paragvaja milita diktatoreco. Ĉi tio ŝanĝiĝis fine de la 1970-aj jaroj, kaj ĝia redaktoro, Aldo Zuccolillo, estis malliberigita por iom da tempo en 1983. La sekvan jaron, la gazeto estis malpermesita de la Ministerio pri Internaj Aferoj, kaj ĵurnalistoj estis malpermesitaj labori por aliaj amaskomunikiloj. Post la fino de la diktatoreco, ĝi rekomencis operaciojn en 1989. 

En 2014, ĵurnalistoj Pablo Medina kaj Antonia Almada estis murditaj dum ili esploris drogkontrabandadon. 

La radiostacio ABC Cardinal AM funkcias ekde 2016 kaj la televidkanalo ABC TV ekde 2017. 

 Referencoj 

 Eksteraj ligiloj 

 ABC Color

 ABC TV
 ABC Cardinal AM

Kategorio:Hispanlingvaj gazetoj
Kategorio:Paragvajaj gazetoj